


[bookmark: _Hlk221568430]Izraksts

[bookmark: _Hlk195509723]VIENOŠANĀS Nr. IeM_NVA_2024/105-Buv/2
par 2024. gada 6. septembra līguma vienošanās Nr. IeM_NVA_2024/105-Buv:
Katastrofu pārvaldības centra Piestātnes ielā 14A, Jūrmalā (kad. apz. 1300 008 0224)
projektēšana, būvdarbi un autoruzraudzība
grozījumiem
Dokumenta datums ir tā
elektroniskās parakstīšanas datums

Nodrošinājuma valsts aģentūra, reģistrācijas numurs 90009112024, juridiskā adrese Čiekurkalna 1. līnija 1 k-2, Rīga, LV-1026, tās [..] personā, kurš rīkojas saskaņā ar [..](turpmāk – Pasūtītājs), no vienas puses, un
Sabiedrība ar ierobežotu atbildību „Selva Būve”, reģistrācijas numurs 40003683071, juridiskā adrese „Mārtiņmuiža”, Mārupes pagasts, Mārupes novads, LV-2167, tās [..] personā, kura rīkojas saskaņā ar [..](turpmāk – Uzņēmējs), no otras puses,
turpmāk abi kopā vai katrs atsevišķi – Puses/ Puse, ņemot vērā, ka:
(a) 2024. gada 6. septembrī starp Pusēm noslēgta līguma vienošanās
Nr. IeM_NVA_2024/105-Buv: Katastrofu pārvaldības centra Piestātnes ielā 14A, Jūrmalā (kad. apz. 1300 008 0224) projektēšana, būvdarbi un autoruzraudzība (turpmāk – Līgums) ar Akceptēto Līguma summu 3 838 315,45 EUR (trīs miljoni astoņi simti trīsdesmit astoņi tūkstoši trīs simti piecpadsmit euro un 45 centi) bez pievienotās vērtības nodokļa (turpmāk – PVN) un Darbu izpildes laiku 21 (divdesmit viens) kalendārais mēnesis no līguma stāšanās spēkā;
(b) 2025. gada 28. oktobrī starp Pusēm noslēgta vienošanās Nr. IeM_NVA_2024/105-Buv/1 par Līguma grozījumiem, ar kuru veiktas Izmaiņas Darbu apjomā, samazinot Akceptēto Līguma summu par 8 391,43 EUR un nosakot kopējo Līguma cenu 3 829 924,02 EUR (trīs miljoni astoņi simti divdesmit deviņi tūkstoši deviņi simti divdesmit četri euro un 02 centi) bez PVN;  
(c) [bookmark: _Hlk221600261]2025. gada 12. decembrī Pasūtītājs nosūtīja Katastrofu pārvaldības centra Piestātnes ielā 14A, Jūrmalā (turpmāk – Objekts) lietotājam – Pilsonības un migrācijas lietu pārvaldei (turpmāk – PMLP) vēstuli Nr. 1.3.1-13.2/9788, kurā norādīja, ka Personalizācijas centra izvietošanai nepieciešami pielāgošanas darbi PMLP telpām, kas kvalificējami kā papildu darbi, un kuru izmaksas saskaņā ar Uzņēmēja iesniegto darbu izmaksu tāmi ir 11 147,10 EUR bez PVN (turpmāk – Tāme Nr. 1);
(d) 2025. gada 18. decembrī saņemta PMLP vēstule Nr. 24/1-42/6479/N, kurā pārvalde apstiprina ar Personalizācijas centra izvietošanu saistīto papildu darbu izmaksas;
(e) 2026. gada 18. martā no PMLP saņemts lūgums ieviest korekcijas būvprojektā saistībā ar klientu apkalpošanas zāles interjera pārplānošanu, kas ietekmē būvprojekta elektronisko sakaru sistēmu un elektroapgādes daļu risinājumus un rada Izmaiņas Darbu apjomā;
(f) 2026. gada 26. martā no Iekšlietu ministrijas Informācija centra (turpmāk – IC) saņemtas piezīmes par nepieciešamajām izmaiņām būvprojekta elektronisko sakaru sistēmu daļā, kas rada Izmaiņas Darbu apjomā;  
(g) 2026. gada 30. marta būvsapulcē (protokols Nr. 70) konstatēts, ka Objekta lietotāja – Neatliekamās medicīniskās palīdzības dienesta (turpmāk – NMPD) prasība ierīkot ūdensapgādes pieslēgumu garāžai nav iekļauta Līguma tehniskajā specifikācijā un attiecīgi būvprojekta risinājumos;
(h) 2026. gada 7. aprīlī no Uzņēmēja saņemta vēstule Nr. N/1.3.-26/161, kurā Uzņēmējs informē par nepieciešamajām Izmaiņām Darbu apjomā saistībā ar PMLP, IC un NMPD prasībām (preambulas (e), (f) un (g) paragrāfs), un norāda, ka minētās Izmaiņas ietekmēs Līguma cenu un Darbu izpildes laiku;
(i) 2026. gada 6. maijā no Uzņēmēja saņemta vēstule Nr. N/1.3.-26/203, kurā Uzņēmējs atkārtoti informē par nepieciešamajām Izmaiņām Darbu apjomā saistībā ar PMLP, IC un NMPD prasībām un, ņemot vērā šīs Izmaiņas, lūdz pagarināt Darbu izpildes laiku par 6 (sešām) nedēļām;
(j) 2026. gada 11. maijā no Uzņēmēja saņemta tāme par Izmaiņām Darbu apjomā saistībā ar PMLP, IC un NMPD prasību izpildi, kas rada papildu izmaksas 5 042,63 EUR bez PVN (turpmāk – Tāme Nr. 2);
(k) 2026. gada 15. maijā no Inženiera saņemta vēstule Nr. SEL.1-26/44, ar kuru saskaņota Tāme Nr. 2 un Darbu izpildes laika pagarināšana par 6 (sešām) nedēļām;
(l) saskaņā ar Līguma noteikumu 1.1.1.5. apakšpunkta definīciju – Pasūtītāja prasības nozīmē Līgumā iekļauto dokumentu, kas nosaka pasūtītāja prasības, t. sk. Tehniskā specifikācija saskaņā ar publisko iepirkumu regulējošiem normatīviem aktiem, kā arī visus šī dokumenta papildinājumus un grozījumus saskaņā ar Līgumu. Tehniskā specifikācija nosaka Darbu mērķi, apjomu un/ vai prasības projektēšanai un/ vai citus tehniskos kritērijus Darbiem;
(m) [bookmark: _Hlk221184666]darbu apjoms, kas radies preambulas (c), (e), (f) un (g) paragrāfā minēto iemeslu dēļ, atbilstoši Līguma noteikumu 1.1.6.10. apakšpunkta definīcijai kvalificējams kā Līgumā neparedzētie papildu darbi, proti, darbi, kuri sākotnēji netika iekļauti Līgumā vai Pasūtītāja prasībās un šo papildu darbu veikšanai piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai piegādātāja maiņa radītu ievērojamas grūtības;
(n) Tāmē Nr. 1 un Tāmē Nr. 2 iekļauto darbu vienību cenas ir samērīgas ar Līgumā noteikto līdzvērtīgu darbu cenām un vidējām cenām būvniecības tirgū, kā arī ir ievēroti Latvijas Būvuzņēmēju partnerības 2022. gada 20. aprīļa „Vadlīnijās būvdarbu izmaksu indeksācijai” un Ekonomikas ministrijas publikācijā „Vadlīnijas būvdarbu līguma cenas indeksācijai” noteiktie būvizmaksu veidošanās, indeksācijas un risku sadales pamatprincipi, Centrālās statistikas pārvaldes dati par prognozētajām izmaiņām darbaspēka un būvmateriālu izmaksās būvniecības nozarē Latvijā 2025. gadā, kā arī Iepirkumu uzraudzības biroja noteiktie būvdarbu līguma pagarinājuma un būvniecības izmaksu izvērtēšanas kritēriji;
(o) 2026. gada 28. maijā parakstīts būvdarbu izmaiņu akts Nr. 01-DZI/2026 ar precizētu Tāmi Nr. 1 un Tāmi Nr. 2 pielikumā (turpmāk – Darbu izmaiņu akts);
(p) Uzņēmējam, atbilstoši Līguma noteikumu 8.4. punkta [Izpildes laika pagarināšana] a) apakšpunktam, ir tiesības pieprasīt Darbu izpildes laika pagarināšanu;
kā arī pamatojoties uz:
(q) Līguma noteikumu 1.4. punktu [Piemērojamais likums un valoda], 4.2. punktu [Līguma izpildes nodrošinājums], 8.4. punktu [Izpildes laika pagarināšana], 13.9. punktu [Darbu izmaiņu un Iekārtu un/ vai Materiālu nomaiņas veikšanas kārtība], 14.2. punktu [Avansa maksājums] un 20.1. punktu [Uzņēmēja prasījumi];
(r) Publisko iepirkumu likuma 61. panta trešās daļas 2. punktu,
izsakot savu brīvu gribu, noslēdz šāda satura vienošanos (turpmāk – Vienošanās):
1. Puses vienojas veikt Izmaiņas Darbu apjomos atbilstoši Tehniskās specifikācijas jaunajai redakcijai (Vienošanās 1. pielikums) un Darbu izmaiņu aktam (Vienošanās 2. pielikums), palielinot Līguma cenu par 16 101,21 EUR (sešpadsmit tūkstoši viens simts viens euro un 21 cents) bez  PVN, un Uzņēmējs apņemas veikt papildu darbus atbilstoši Tehniskajai specifikācijai jaunajā redakcijā un Darbu izmaiņu aktam.
2. Ņemot vērā Vienošanās 1. punktā nolīgtās Izmaiņas, kopējā Līguma cena tiek noteikta 3 846 025,23 EUR (trīs miljoni astoņi simti četrdesmit seši tūkstoši divdesmit pieci euro un 23 centi) bez  PVN.
3. Puses vienojas veikt izmaiņas Darbu izpildes laikā, nosakot, ka Līguma izpilde nodrošināma līdz 2026. gada 20. jūlijam, un:
3.1. Līguma Piedāvājuma pielikuma sadaļu atbilstoši 1.1.3.3. apakšpunktam izteikt šādā redakcijā:
[..]
3.2. Līguma Piedāvājuma pielikuma sadaļu „Ziņas par Posmiem” izteikt šādā redakcijā:
[..]
4. Ņemot vērā Vienošanās 3. punktā nolīgtās Izmaiņas, Uzņēmējs apņemas veikt Darbus saskaņā ar aktualizēto Darbu programmu (Vienošanās 3. pielikums).
5. Ņemot vērā Vienošanās 2. un 3. punktā nolīgtās Izmaiņas, Uzņēmējs apņemas 10 (desmit) darba dienu laikā no Vienošanās spēkā stāšanās dienas iesniegt Pasūtītājam (kopiju iesniedzot Inženierim) precizētu Līguma izpildes nodrošinājumu, kas sagatavots atbilstoši Līguma noteikumu 4.2. punkta [Līguma izpildes nodrošinājums] prasībām, kā arī precizētu avansa maksājuma garantiju, kas sagatavota atbilstoši Līguma noteikumu 14.2. punkta [Avansa maksājums] prasībām.
6. Vienošanās pilnībā apliecina Pušu gribu. Nekādi mutiski papildinājumi netiks uzskatīti par šīs Vienošanās noteikumiem. Līguma noteikumi, kas nav grozīti ar šo Vienošanos, paliek nemainīgi. Jautājumi, kas nav regulēti Līgumā un ar Vienošanos, tiek lemti saskaņā ar Latvijas Republikas spēkā esošajiem normatīvajiem aktiem.
7. Vienošanās ir Līguma neatņemama sastāvdaļa. Vienošanās stājās spēkā tās abpusējas parakstīšanas dienā un ir spēkā līdz Pušu saistību pilnīgai izpildei.
8. Vienošanās sagatavota uz 4 (četrām) lapām ar 3 (trīs) pielikumiem (pielikuma lapu skaits nav iekļauts Vienošanās lapu skaitā) elektroniska dokumenta veidā un parakstīta ar drošu elektronisko parakstu. Vienošanās tekstam tiek pievienoti šādi pielikumi, kas ir Vienošanās neatņemama sastāvdaļa:
8.1. 1. pielikums – Tehniskā specifikācija (jaunā redakcija);
8.2. 2. pielikums – Darbu izmaiņu akts;
8.3. 3. pielikums – Darbu programma (aktualizēta).

